На журналіста-фрылансера з Гомеля Кастуся Жукоўскага склалі два адміністрацыйныя пратаколы за нібыта парушэнне арт. 22.9 КаАП (незаконны выраб і распаўсюд прадукцыі СМІ). Магчыма, хутка будзе і трэці. Копіі дакументаў журналіст атрымаў поштай, паведамляе сайт “Гомельская Вясна”. Адзін з пратаколаў склаў 28 снежня маёр Калінкавіцкага РАУС Уладзімір Паўловіч, другі – 29 снежня маёр Кармянскага РАУС Аляксандр Марозаў. Паводле інфармацыі праваабаронцаў, 6 студзеня Жукоўскага таксама выклікалі па тэлефоне ў Веткаўскі РАУС, з чаго яны робяць выснову пра падрыхтоўку яшчэ аднаго пратакола.